**Tantárgy címe: Erőszak és bűnözés**

Tantárgyjegyző: dr. Bolyky Orsolya

Oktatás célja:

Az erőszakos cselekmények kriminológiai és büntetőjogi háttere, az erőszakos bűnelkövetés főbb típusainak és az ezekről szóló kutatások eredményeinek ismertetése

Tantárgy tartalma:

A speciálkollégium célja, hogy a hallgatók képet kapjanak az erőszakról mint biológiai és mint társadalmi jelenségről, az erőszakos magatartások megítélésének történetéről, az erőszak fajtáiról, valamint az erőszakos viselkedésformákhoz kapcsolódó kriminológiai elméletekről. A kurzus kitér a hetero- és autoagresszív cselekmények jogi, szociológiai és pszichológiai hátterére, a kriminológiai értelemben vett erőszakos bűncselekmények statisztikai elemzésére és az erőszakos bűncselekményekkel kapcsolatos hazai és nemzetközi kutatások eredményeinek ismertetésére.

Követelmények:

A kurzuson való aktív részvétel és szóbeli beszámoló (prezentáció tartása)

Ajánlott irodalom:

**Deres Petronella: Az alkoholfogyasztás és a személy elleni erőszakos bűncselekmények kapcsolatát befolyásoló tényezők.** Rendészeti Szemle, 2010/5. szám, 57–67. o.

**Domokos Andrea:** Az erőszakos bűnözés differenciálódása és a büntetőpolitika Magyarországon. Jog, állam, politika, 2011/3. szám, 137-151. o. letöltés: https://dfk-online.sze.hu/images/J%c3%81P/2011/3/domokos.pdf

**Korinek László:** Kriminológia, II. kötet. Magyar Közlöny Lap- és Könyvkiadó, Budapest, 2010, 63-136. o.

**Kulcsár Gabriella:** Iskolai ámokfutás és médiaerőszak: dilemmák és vélemények. In: Finszter Géza, Kőhalmi László, Végh Zsuzsanna (szerk.): Egy jobb világot hátrahagyni...: Tanulmányok Korinek László professzor tiszteletére. Pécsi Tudományegyetem ÁJK, Büntetőjogi Tanszék, Pécs, 2016, 432-439. o.

**Tamási Erzsébet – Bolyky Orsolya – Sárik Eszter:** Az emberöléshez vezető út rizikófaktorai fiatalkorúak és fiatal felnőttek körében. In: Vókó György (szerk.): Kriminológiai Tanulmányok, OKRI, Budapest, 2014, 130–164. o.

**Tamási Erzsébet:** A családon belüli erőszak vizsgálatának története. In: Virág György (szerk.):Családi iszonyok. KJK-KERSZÖV, Budapest, 2005, 31-52. o.

**Virág György – Kulcsár Gabriella – Rosta Andrea:** Erőszakos bűnözés. In: Borbíró Andrea – Gönczöl Katalin – Kerezsi Klára – Lévay Miklós: Kriminológia. Wolters Kluwer, Budapest, 2016, 553-602. o.

Beszámoló: a háromfokozatú értékelési rendszer szerint jól megfelelt (5), megfelelt (3), nem felelt meg (1) minősítéssel történik.